I 2024 ble hun nominert til EUs høye representant for utenriks- og sikkerhetspolitikk («utenrikssjef») og en av fem visepresidenter i Europakommisjonen. Den 15. juni 2024 ble det kunngjort at hun hadde meddelt Estlands president at hun ville gå av som statsminister. Årsaken var nominasjonen til stillingen som EUs «utenrikssjef». Samtidig som hennes forestående avgang ble kunngjort, ble det opplyst at hun ville bli sittende som statsminister til en ny regjering var klar, trolig i begynnelsen av august 2024.